 Ìmáámù Muhammed Ali Àwọn tó ń sá àsálà fún ẹmí wọn náà wá láti abúlé kan ní Ìjọba Ìbílẹ Barkin Ladi níbi tí àwọn darandaran agbébọn wọ láti pa àwọn ènìyàn. Lẹyìn ò rẹyìn, ènìyàn mẹrìndínláàdọrin ni àwọn ọlọpàá ní ó kú, ṣùgbọn àwọn ará ìlú ní wọn ju igba lọ. Ali sọ fún BBC pe, Mo kọkọ mú àwọn obìnrin wọ ilée mi láti fi wọn pamọ. Lẹyìn náà ni mo wá mú àwọn ọkùnrin wọ inú mọṣáláṣí láti fi wọn pamọ. Ó lé nígba ènìyàn tí ààfá náà dóólà ẹmí wọn. Ọpọlọpọ àwọn ènìyàn Berom àti àwọn Mùsùlùmí to sá kúrò níbi ìkọlù náà ló sá lọ sà wọ Abule Nghar Yelwa fún ààbò. Awọn ará ilu n sá lọ ní agbègbè náà Èyí tó ba ni lérù ju ni pé, àwọn agbébọn náà lọ bá Imam Ali, wọn ní kó fa àwọn Krìstìẹnì tọ wà lọdọ rẹ sílẹ kí wọn pa wọn ṣùgbọn ó sọ fún wọn pé Mùsùlùmí ni gbogbo àwọn tó wà lọdọ òun. Bẹẹ ló ṣe parọ tó fi bẹ àwọn agbébọn náà láti máa lọ. Bẹẹ ni orí ṣe yọ àwọn Berom to wà ni abúlé ọhun. Ṣùgbọn bí wọn kò ṣe nilé báyìí, mọṣáláṣí náà ni ibi tí wọn ń gbé. BBC gbọ pé ọdun mélòó kan sẹyìn tí àwọn Mùsùlùmí ìlú náà ń wá ilẹ láti kọ mọṣáláṣí sí, àwọn Berom ló fún wón nílẹ lọfẹẹ. Gbogbo abúlé ti di aworo Nígba tí aafa alaanu yii rii tí ogunlọgọ àwọn ènìyàn ń sá wọ abúle rẹ ní Nghar Yelwa ní Ìpínlẹ Plateau lọjọ Aikú, kò ròó lẹẹméjì to fi ṣílẹkùn láti gbà wọn wọlé. : Plateau Crisis: Àafa fàwọn Krìstìẹnì pamọ sínú mọṣáláṣí 